Lihat Apa Yang Terjadi Sebaik Sahaja Ryan Reynolds Sertai Video ‘Reunion’ Pelakon X-MEN
Sejak akhir-akhir ini, para pelakon filem mahupun siri televisyen seringkali melakukan video ‘reunion’. Para pelakon X-Men juga tidak ketinggalan menghasilkan sebuah video ‘reunion’ untuk dikongsikan kepada peminat. Baru-baru ini, beberapa pelakon dari filem X-Men telah bersatu kembali untuk menyokong dan meningkatkan kesedaran orang awam terhadap kempen Global Citizen: United For Our Future. Pelakon-pelakon seperti Sir Patrick Stewart (Profesor X), Hugh Jackman (Wolverine), James McAvoy (Profesor X), Halle Berry (Storm), Sophie Turner (Jean Gray), dan Famke Janssen (Jean Gray) telah berkumpul dalam satu sidang video di aplikasi Zoom, namun secara tiba-tiba, mereka disertai Ryan Reynolds (Deadpool). Ketika Reynolds cuba menyesuaikan diri, suatu yang tidak dijangka berlaku, dimana hampir kesemua pelakon telah keluar dari Zoom, meninggalkan Reynold dan Jackman berdua-duaan. Keadaan menjadi lucu apabila Liev Schrieber muncul secara mengejut sambil menjerit “X-Men Origins Reunite!” Anda boleh saksikan video yang janggal lagi lucu dibawah.